Diari Oficial de la Generalitat Valenciana


Sumari del DOGV 8241, del 23-02-2018 (2018/1794)

Extracte de la Resolució de 9 de febrer de 2018, del president de l'Institut Valencià de Competitivitat Empresarial (IVACE), per la qual es convoquen ajudes per a projectes d'inversió per a la millora, modernització i dotació d'infraestructures i serveis en polígons, àrees industrials i enclavaments tecnològics, per als exercicis 2018 i 2019.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8241

Data del DOGV
:   23-02-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/1794


Data del document
:   09-02-2018

Organisme emissor
:   Institut Valencià de Competitivitat Empresarial

Tipus de document
:   Extracte

Anàlisi jurídica

 Descriptors 

:   * ajuda pública

Extracte de la Resolució de 9 de febrer de 2018, del president de l'Institut Valencià de Competitivitat Empresarial (IVACE), per la qual es convoquen ajudes per a projectes d'inversió per a la millora, modernització i dotació d'infraestructures i serveis en polígons, àrees industrials i enclavaments tecnològics, per als exercicis 2018 i 2019. [2018/1794]  
BDNS (identif.): 387010.  
De conformitat amb el que preveu l'article 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de Dades Nacionals de Subvencions:  
http://www.pap.minhap.gob.es/bdnstrans/index  
Així mateix es troba disponible en l'adreça web http://www.ivace.es  
  
  
Primer. Entitats beneficiàries  
Ajuntaments de la Comunitat Valenciana inclosos en alguna de les comarques indicades a continuació, sempre que no incórreguen en cap de les prohibicions que s'establixen en l'article 13.2. de la Llei 38/2003, de 17 de novembre i que complisquen amb la resta de requisits establits en l'article 3 de les bases reguladores:  
- Actuació 1: el Camp de Morvedre i el Camp de Túria  
- Actuació 2: la Ribera Alta i la Ribera Baixa  
- Actuació 3: l'Horta Nord, l'Horta Oest, l'Horta Sud i València  
- Actuació 4: els Serrans, el Racó d'Ademús, la Costera, la Foia de Bunyol, la Plana d'Utiel-Requena, la Canal de Navarrés, la Vall d'Aiora, l'Alcalatén, l'Alt Millars i l'Alt Palància  
- Actuació 5: el Baix Vinalopó i l'Alacantí  
- Actuació 6: l'Alt Vinalopó, el Vinalopó Mitjà, la Marina Alta i la Marina Baixa  
- Actuació 7: la Plana Alta i la Plana Baixa  
  
Segon. Finalitat  
Concessió d'ajudes vinculades a projectes d'inversió per a la millora, modernització i dotació d'infraestructures i serveis en els polígons, àrees industrials i enclavaments tecnològics dels municipis pertanyents a les comarques anteriors, a fi de millorar la qualitat d'aquells.  
  
  
Tercer. Bases reguladores  
Ordre 22/2016, de 27 d'octubre, de la Conselleria d'Economia Sostenible, Sectors Productius, Comerç i Treball, per la qual s'estableixen les bases reguladores per a la concessió de subvencions en matèria d'industrialització, publicades en el Diari Oficial de la Generalitat Valenciana (DOGV) número 7906, de 28 d'octubre de 2016, i la seua modificació aprovada per Ordre 6/2017, de 7 de març de 2017 publicada en el DOGV número 7996, de 9 de març de 2017.  
  
Quart. Dotació pressupostària  
La quantia destinada a finançar aquesta convocatòria en el període 2018 serà de 70.412.129 euros, amb la distribució següent:  
- Codi línia pressupostària S0381000: 3.575.070 euros. Actuació 1: comarques el Camp de Morvedre i el Camp de Túria.  
- Codi línia pressupostària S0384000: 2.674.000 euros. Actuació 2: comarques la Ribera Alta i la Ribera Baixa.  
- Codi línia pressupostària S0368000: 4.357.900 euros. Actuació 3: comarques l'Horta Nord, l'Horta Oest, l'Horta Sud i València.  
- Codi línia pressupostària S0369000: 2.284.400 euros. Actuació 4: comarques els Serrans, el Racó d'Ademús, la Costera, la Foia de Bunyol, la Plana d'Utiel-Requena, la Canal de Navarrés, la Vall d'Aiora, l'Alcalatén, l'Alt Millars i l'Alt Palància.  
- Codi línia pressupostària S0367000: 2.674.000 euros. Actuació 5: comarques el Baix Vinalopó i l'Alacantí.  
- Codi línia pressupostària S0370000: 2.674.000 euros. Actuació 6: comarques l'Alt Vinalopó, el Vinalopó Mitjà, la Marina Alta i la Marina Baixa.  
- Codi línia pressupostària S0385000: 4.357.900 euros. Actuació 7: comarques la Plana Alta i la Plana Baixa.  
El pressupost per a 2019 tindrà caràcter estimatiu, i el seu import aproximat serà el mateix que per a l'exercici 2018, amb idèntica distribució; en tot cas la concessió de les ajudes quedarà condicionada a l'existència de pressupost adequat i suficient en el dit exercici.  
  
  
Cinqué. Tipologia dels projectes  
Les ajudes podran ser per a projectes i/o actuacions de caràcter anual (executables en l'exercici 2018), o de caràcter plurianual (executables en el 2018 i el 2019); en aquest últim cas es podrà sol·licitar l'ajuda, sempre que almenys el 45 % del pressupost subvencionable del projecte i/o actuació es realitze l'any 2018.  
Els projectes no poden haver-se iniciat abans de la presentació de la sol·licitud d'ajuda i la seua finalització no podrà excedir de la data establida com a límit en l'article 9.2 de la convocatòria.  
Respecte de les sol·licituds d'ajudes per a projectes de caràcter plurianual, després de dictar-se la resolució estimatòria d'aquestes, l'ajuntament beneficiari no tindrà obligació de presentar nova sol·licitud en l'exercici 2019 per al seu projecte aprovat, sense perjudici de l'obligació de presentar els justificants previstos en l'article 9 de la present convocatòria i complir els altres requisits disposats per la normativa vigent perquè l'òrgan competent puga reconèixer l'obligació corresponent.  
  
  
Sisé. Termini i forma de presentació de sol·licituds  
El termini de presentació de sol¿licituds s'iniciarà el 5 de març de 2018 i finalitzarà el 6 d'abril de 2018 a les 23:59.59 hores.  
La tramitació de la sol·licitud serà telemàtica davant del registre electrònic per mitjà d'una firma electrònica avançada basada en un certificat reconegut, segons el que disposa el Decret 220/2014, de 12 de desembre, del Consell, pel qual s'aprova el Reglament d'administració electrònica de la Comunitat Valenciana, i expedit per la Generalitat o per qualsevol altre prestador de serveis de certificació amb què la Generalitat haja firmat l'oportú conveni.  
  
Seté. Altres dades  
- Origen dels fons: GVA.  
- Característiques de les ajudes: l'ajuda consistirà en una subvenció de fins al 100 % dels costos considerats com subvencionables amb les següents limitacions, a més de les previstes en l'article 24 de l'Ordre 22/2016, de 27 d'octubre:  
- En els polígons industrials amb una superfície menor de 25.000 m², la limitació s'establix en 3 ¿/m².  
- En els polígons industrials amb una superfície major de 25.000 m², la limitació s'establix en 2 ¿/m².  
- En tot cas, el límit màxim d'ajuda serà de 1.000.000 ¿ per polígon, àrea industrial o enclavament tecnològic.  
- Compatibilitat: serà compatible amb la percepció d'altres subvencions o ajudes per a la mateixa finalitat, procedents de qualssevol administracions públiques o ens públics o privats, nacionals o d'organismes internacionals. Aquesta compatibilitat estarà condicionada que l'import de les subvencions percebudes en cap cas puga ser de tal quantia que, aïlladament o en concurrència amb altres, supere el cost de l'activitat subvencionada.  
- Termini d'execució dels projectes: des de la presentació de la sol·licitud fins al 31 de desembre de l'any per al qual se li concedisca l'ajuda.  
- Instrucció i avaluació de sol¿licituds: les ajudes es concediran davall el règim de concurrència competitiva comparant les sol·licituds presentades en els àmbits de cada una de les línies pressupostàries.  
- El termini màxim per a resoldre i notificar la resolució serà de sis mesos a comptar de la publicació de l'extracte de la convocatòria en el Diari Oficial de la Generalitat Valenciana.  
- La resolució de concessió i/o denegació posa fi la via administrativa i contra ella podrà interposar-se recurs potestatiu de reposició davant de l'IVACE en el termini d'un mes comptat des de l'endemà de la recepció de la seua notificació, o recurs contenciós-administratiu en el termini de dos mesos davant del jutjat contenciós administratiu competent d'acord amb els criteris establits en l'article 14 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 9 de febrer de 2018.- El president de l'IVACE: Rafael Climent González.